માનવમિત્ર, હૈદરાબાદ : આજે ભારત અને ઓસ્ટ્રેલિયા વચ્ચે ટી-20 સિરીઝની અંતિમ મેચ રમાશે. સિરીઝમાં બન્ને ટીમ 1-1ની બરાબરી પર છે. આજની મેચ બંન્ને ટીમ માટે નિર્ણાયક મેચ રહેશે. ભારત માટે આ મેચ ખુબ જ મહત્વની છે. ગઇ મેચમાં જે ભૂલો ટીમ ઇંડિયાએ કરી છે તેને આ મેચમાં સુધારવાની સુનેહરી તક તેને મળી છે. જો ભારત આ મેચ જીતશે તો તે પ્રથમ વખત ઓસ્ટ્રેલિયા વિરુદ્ધ સતત 4 સિરીઝ જીતવાનું કારનામુ કરશે. વળી બીજી તરફ ઓસ્ટ્રેલિયા ટી-20 શ્રેણી જીતી વન ડે સિરીઝ હારવાનો બદલો લેવા માંગશે. આ મેચમાં વરસાદની સંભાવનાઓ ફેન્સની મજા બગાડી શકે છે.